Mark Jelks

Mark Jelks (født 1984) er en USA-født hekkeløper som konkurrerer for Nigeria. Han har gull på 4x100 meter og sølv på 100 meter fra Afrikamesterskapet i friidrett 2014 som fremste internasjonale meritt. 

Jelks begynte å konkurrere for Nigeria i 2014, og konkurrerte for Nigeria første gang ved Samveldelekene 2014. Jelks' bestefar er fra Nigeria.₦airaland Forum - Nigeria's New American Athletes - Should They Be Allowed To Compete For Nigeria?, besøkt 3. desember 2015. Han var utestengt i to år fra 2010 til 2012 for å ha unnlatt å fortelle U.S. Anti-Doping Agency hvor han var, ved tre tilfeller. 

 Idrettskarriere 
Jelks ble profesjonell utøver i 2005, da han signerte avtale med Nike. Han kom på 4.-plass på 60 meter ved USA-mesterskapet i friidrett innendørs 2005, og 4.-plass på 100 meter ved USA-mesterskapet i friidrett utendørs 2005.USA Track and Field - Mark Jelks , besøkt 2. desember 2015. Han vant 100 meter ved Texas Relays, med 10,01 sekunder, men dette var med 3,6 m/s medvind, så det teller ikke som offisiell tid.LSU Supports - 78th Clyde Littlefield Texas Relays - 4/6/2005 to 4/9/2005 , besøkt 2. desember 2015. Han satte personlig rekord på 100 meter med 10,02 og på 200 meter med 20,58 dette året. 

Ved USA-mesterskapet i friidrett utendørs 2006 ble han slått ut i semifinalen på 200 meter.USA Track and Field - 2006 AT&T USA Outdoor Track & Field Championships - Men 200 Meter Dash , besøkt 2. desember 2015. 

Året etter kom han igjen på 4.-plass på 60 meter ved USA-mesterskapet i friidrett innendørs og på 100 meter ved USA-mesterskapet i friidrett utendørs, der han hadde raskeste tid i sitt innledningsheat med 10,04. Han satte personlig rekord på 60 meter innendørs ved Boston Indoor Games, med 6,60.USA Track and Field - Reebok Boston Indoor Games , besøkt 2. desember 2015. Han kom på 3.-plass på 100 meter ved Prefontaine Classic, 3.-plass på 200 meter ved Drake Relays og vant 100 meter ved Kansas Relays. Han deltok også i Golden League 2007, og fikk en andreplass i Paris og fjerdeplass i Roma.IAAF - Four continue to reign in Paris - IAAF Golden League, besøkt 2. desember 2015. 

Ved USA-mesterskapet i friidrett utendørs 2008, som også var OL-uttak for sommer-OL 2008 ble han slått ut i semifinalen på 100 meter, der han løp på 10,24 og fikk 14. beste tid.USA Track and Field - 2008 U.S. Olympic Team Trials - Track & Field - Men 100 Meter Dash , besøkt 2. desember 2015. Han satte personlig rekord i kvartfinalen, med 9,99 sekunder.USA Track and Field - 2008 U.S. Olympic Team Trials - Track & Field - Men 100 Meter Dash , besøkt 2. desember 2015. Han kom på 8.-plass både ved Nike Prefontaine Classic og Adidas Track Classic. 

Han startet 2009 med flere innendørsstevner i Europa, og fikk pallplassering både ved PSD Bank Meeting, BW-Bank Meeting og Athen Grand Prix. Han vant sitt første nasjonale mesterskap da han vant 60 meter ved USA-mesterskapet i friidrett innendørs 2009, med tiden 6,51. Ved Meeting Grand Prix IAAF de Dakar vant han både 100 og 200 meter. Han deltok ved USA-mesterskapet i friidrett utendørs 2009, og på 100 meter ble han slått ut i semifinalen med 10. beste tid. På 200 meter fikk han 37. beste tid i kvalifiseringsheatet, og gikk ikke videre til semifinalen. Han vant 200 meter ved Tsiklitiria-stevnet i Athen, med ny personlig rekord på 20,28 sekunder, og han kom på 2.-plass på 100 meter. Ved IAAF World Athletics Final 2009 endte han på 7.-plass. 

Jelks ble utestengt fra konkurranser i april 2010, fordi han tre ganger på 18 måneder hadde unnlatt å informere U.S. Anti-Doping Agency (USADA) hvor han befant seg. Han ble utestengt i to år fra 23. august 2010.nwitimes.com - USADA slaps Gary sprinter Mark Jelks with two-year suspension, besøkt 2. desember 2015. 

I 2014 byttet han til å representere Nigeria i friidrett. Han vant 100 meter ved det nigerianske mesterskapet i 2014, og ble tatt ut til Samveldelekene 2014, der han kom på 5.-plass på 100 meter. Ved Afrikamesterskapet i friidrett 2014 i august fikk han sølv på 100 meter, bak Hua Wilfried Koffi, og han deltok på Nigerias stafettlag som vant 4 x 100 meter stafett. Ved Verdenscupen i friidrett 2014 representerte han Afrika, som kom på 3.-plass på 4 x 100 meter stafett. I tillegg kom han på 4.-plass på 100 meter, med tiden 10,12, der britiske James Dasaolu vant. 

Ved Texas Relays i 2015 kom han på 3.-plass på 100 meter, med tiden 9,96, men med for mye medvind til at tiden teller som personlig rekord.IAAF - Kiryu clocks wind-assisted 9.87 in 100m at Texas Relays, besøkt 3. desember 2015. Ved IAAF World Challenge Dakar kom han på 3.-plass på 200 meter og 5.-plass på 100 meter. Han deltok ikke ved det nigerianske mesterskapet i 2015.Making Of Champions - 100m @ Nigerian Trials wide open as defending champ Jelks missing from line-up!, besøkt 3. desember 2015.

 Referanser 

 Eksterne lenker 

  Profil hos USA Track and Field 
  Profil hos All-Athletics.com 

Kategori:Personer fra Gary
Kategori:Sprintere fra USA
Kategori:Nigerianske sprintere
Kategori:Afrikamestere i friidrett for Nigeria
Kategori:Deltakere for USA under VM i friidrett 2007
Kategori:Deltakere for Nigeria under Afrikamesterskapet i friidrett 2014